Candy Dulfer

Candy Dulfer (Amsterdam, Herbehereak, 1969ko irailaren 19a) Herbehereetako funk eta smooth jazz saxofoi-jotzailea da.

 Bizitza 
Sei urte zituela hasi zen saxofoia jotzen, eta, hamalau urte zituela, bere banda propioa ere bazuen: Funky Stuff. Bere hit «Lily was here» (Dave Stewarten kolaborazioarekin) 1989 urtean grabatu zen eta Europa osoko zerrenden gailurrean egon zen. Bere lehen diskoak, Saxuality (1990), Grammy Sarirako izendapena jaso zuen.

Bere ibilbide musikalean, estudioko bederatzi disko, zuzeneko bi disko eta bilduma bat argitaratu zituen, eta beste musikari batzuekin lan egin eta grabatu du, besteak beste, Hans Dulfer, Prince, Dave Stewart (Eurythmics), Van MORRISON, René Froger, Maceo Parker, Sheila E., Mavis Staples, Lionel Richie, Beyoncé, Pink Floyd, Chaka Khan, David Sanborn, Larry Graham, Marcus Miller, Aretha Franklin, Jimmy Cliff, George Duke, Blondie, Jools Holland, Jamie Cullum, Angie Stone, Tower of Power, The Time, Alan Parsons, Fred Wesley, Pee Wee Ellis, Joey DiFrancesco edo Jonathan Butler.

Telebistako Candy meets saioan berarekin lan egin zuten musikariak elkarrizketatzen zituen.

Interpretea da zazpi urte zituenetik, talde bateko liderra (Funky Stuff) hamalau urte zituenetik, eta estudioetan eskarmentua du 21 urte zituenetik. Bere musika-estiloa smooth jazzean eta jazz-popean oinarritzen da nagusiki, baina bere bilakaerak estilo gehiagotara hurbiltzeko aukera eman dio, hala nola R&B, funk, hip hop edo musika latinora. 

1989 urtean Dave Stewartekin kolaboratu zuen Lily was here filmean, Europan arrakasta handia izan zuena, baina ospea Princeren Partymanen bideoan parte hartzearekin heldu zitzaion, Batmanen soinu-bandan sartua.

1990 urtean egin zuen debuta, Saxuality filmarekin (Arista diskoetxerako); milioi bat kopia baino gehiago saldu zituen, eta, horri esker, Grammy sarietarako izendapena lortu zuen. Candy Dulferrek Sax-a-go-go izeneko bigarren ekoizpena kaleratu zuen eta, espero zen legez, erabateko onarpena izan zuen, baita debuteko ekoizpenaren gainetik ere. Bigarren album horretan izen bereko kanta arrakastatsua zegoen.

1996 urtean bere hirugarren produkzioa heldu zen, Big Girl eta For the love of you, urtebete beranduago (hau bere 4. produkzioa zela). Azken hori bere diskorik arrakastatsuenetarikoa izan zen eta hamalau astez egon zen charts-en. 1999 urtean What does it take? eta Dave Stewartekin batera, Cookie’s Fortune soinu-bandan kolaboratu zuen, Robert Altmanen filmean. Live in Amsterdam 2001 urtean heldu zen dendetara, baina bitartean Princerekin biran bi aldiz egon zen, eta hortik etorri zen One nite alone... live! box set-ean agertu izana, 2002 urtekoa eta Xpectation diskoa (Internet bidez baino ez zena banatu).

Urte berean, Europako eszenatokietan ere ibili zen Dave Stewart eta Jimmy Cliffekin, Da Univerzal Playaz proiektuaren parte zela.

2003 urtean Right my soul (Eagle) albuma kaleratu zuen, eta Finsbury Park, Café 67, atera zuen handik. Arrakasta hori R&B chartetan nagusi izatera heldu zen. Urtebete geroago, Grammy sarietan jardun zuen Beyoncé eta Princerekin, eta azken horren Musicology Tour bira masiboan parte hartu zuen, Musicology diskoan ere parte hartuta. Live at Montreux, CD eta DVD bat, 2005 urtean kalearatu zuen Eaglek eta Candy store estudioko albuma 2007 urteko uztailean heldu zen dendetara.

2008 urtean Urrezko Harpa eman zioten, Herbehereetan musikari egindako ekarpen nabarmenengatik. Eskaera handia zela eta, beste behin ere Ameriketako Estatu Batuetan, Japonian eta Europa osoan ibili zen. Hegoafrikan izan zen lehen aldiz Lurmutur Hiriko Jazz Jaialdi ospetsuan.

'Funked Up & Chilled Out " 2009 urtean merkaturatu zen mundu osoan. Promozionatzeko, mundu osoan zehar bidaiatu zuen, bere bandarekin batera, areto betera egindako kontzertu sorta batean. Bere ibilbidean lehen aldiz Moskun jardun zuen.

2010 urteko hasieran Maceo Parkerrekin Tokioko (Japonia) Blue Note klubean ikuskizun batzuk egin ostean, 2010 urteko martxoan eta apirilean Holandako kluben eszenatokietara itzuli zen bere bandarekin bira bat egiteko.

2010. urtearen bukaeran, bost asteko bira egin zuen Ameriketako Estatu Batuetan, Dave Koz saxofoi-jolearen gonbidatu berezi gisa, Smooth Jazz Christmas Tour ospetsua zela eta. 2011 urtean, ostera, Karibeko Jazz Gurutzaldian hasi zen ikuskizunekin. 'Crazy 'disko berria munduan merkaturatu ostean, Candyk Ameriketako Estatu Batuetan biran jarraitu zuen bere taldearekin batera.

2012. urtearen hasieran, jazzeko gurutzaontziko ekitaldi berezien anfitrioia izan zen, David Sanborn eta Marcus Miller jazzeko mitoekin batera. Gainera, Japonia, Errusia eta Europa osoa bisitatzen jarraitu zuen.

 Diskografia 

 Erreferentziak 

 Kanpo estekak 
 Sitio web oficial de Candy Dulfer.
 Pequeña biografía.

Kategoria:Herbeheretarrak